དང་པོ།སྤྱི་ཡོངས་སྐུལ་འདེད་དང་གཙོ་གནད་ཚད་བརྒལ་དབར་གྱི་འབྲེལ་བ་སྟངས་འཛིན་ཡང་དག་བྱས་ཏེ་འབྲི་ཆུའི་སྣོད་བཅུད་ཁོར་ཡུག་སྲུང་སྐྱོང་དང་སླར་གསོའི་ལས་དོན་ཕྱོགས་ཡོངས་ནས་ཡག་པོ་སྒྲུབ་དགོས་ཤིང་།འབྲི་ཆུའི་དཔལ་འབྱོར་ཁུལ་གྱི་འཕེལ་རྒྱས་ལ་སྐུལ་འདེད་གཏོང་བའི་སྔོན་འགྲོའི་ཆ་རྐྱེན་ནི་སྣོད་བཅུད་སྔོན་ལ་འཇོག་རྒྱུ་མཐའ་འཁྱོངས་བྱེད་དགོས།སྣོད་བཅུད་མ་ལག་གི་སྤྱི་ཡོངས་རང་བཞིན་དང་འབྲི་ཆུ་འབབ་རྒྱུད་ཀྱི་མ་ལག་རང་བཞིན་ལ་དམིགས་ནས་རི་ཆུ་ནགས་ཞིང་མཚེའུ་རྩྭ་སོགས་ཀྱི་སྣོད་བཅུད་རྒྱུ་རྐྱེན་ལ་སྤྱི་འདོམས་བྱས་ཏེ་སྣོད་བཅུད་སླར་གསོ་དང་ཁོར་ཡུག་སྲུང་སྐྱོང་ལས་གྲྭ་ལག་བསྟར་ཡག་པོ་བྱེད་དགོས།སྤྱི་ཡོངས་ལ་སྐུལ་འདེད་གཏོང་རྒྱུ་མཐའ་འཁྱོངས་ཀྱིས་བྱེད་ཐབས་ཁག་གི་འབྲེལ་བའི་རང་བཞིན་དང་ཟུང་སྦྱོར་ནུས་པ་ཆེ་རུ་བཏང་ནས་དོ་སྙོམས་མེད་པ་དང་།ཕྱོགས་རྐྱང་པ་འཕེལ་རྒྱས་གཏོང་བ།གཅིག་བཟུང་གཅིག་ཤོར་བཅས་ཡོང་རྒྱུ་བཀག་འགོག་བྱེད་དགོས།གཙོ་གནད་ཚད་བརྒལ་མཐའ་འཁྱོངས་ཀྱིས་སྤྱི་ཡོངས་ལ་སྐུལ་འདེད་གཏོང་བའི་རྨང་གཞིའི་ཐོག་འགལ་ཟླ་གཙོ་བོ་དང་འགལ་ཟླའི་ཕྱོགས་གཙོ་བོ་དམ་འཛིན་བྱས་ཏེ་སྤྱི་ཡོངས་དང་ཆ་ཤས་ཕན་ཚུན་རྟ་སྒ་ཆ་སྒྲིག་དང་།རྩ་བ་དང་ཡན་ལག་བཅོས་རྒྱུ་ཟུང་འབྲེལ།རིམ་བཞིན་སྐུལ་འདེད་དང་ཚད་བརྒལ་ཡོང་རྒྱུ་ཕན་ཚུན་སྦྲེལ་མཐུད་བཅས་ཧུར་ཐག་བྱས་ནས་སྤྱི་ཡོངས་ལ་སྐུལ་འདེད་དང་གཙོ་གནད་ཚད་བརྒལ་བྱ་རྒྱུ་གཅིག་གྱུར་ཡོང་བ་བྱེད་དགོས།